**Ministru kabineta noteikumu projekta**

**„Kārtība, kādā pašvaldībām tiek aprēķināta un sadalīta valsts budžeta mērķdotācija māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta noteikumu projekts „Kārtība, kādā pašvaldībām tiek aprēķināta un sadalīta valsts budžeta mērķdotācija māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām” (turpmāk – Projekts) izstrādāts, pamatojoties uz Dziesmu un deju svētku likuma 7.panta pirmās daļas 7.punktu. |
|  2. |  Pašreizējā situācija un problēmas | Valsts uzdevums ir nodrošināt kvalitatīvu un laicīgu kārtējo Dziesmu un deju svētku sagatavošanu, kā arī stiprināt Dziesmu un deju svētku tradīcijas ilgtspēju, kuras nozīmīgs faktors ir saturā daudzveidīga māksliniecisko kolektīvu regulāra un nepārtraukta darbība Latvijas pilsētās un novados, kas izpaužas līdzdalībā svētku starplaikā rīkotajos pasākumos, kā arī apgūstot noteikto svētku repertuāru, t.sk. koprepertuāru.Vispārējiem latviešu Dziesmu un Deju svētkiem, kas notiks 2013.gada vasarā, šobrīd gatavojas vairāk nekā 1600 mākslinieciskie kolektīvi. Kori, tautas deju kolektīvi un pūtēju orķestri gatavo noteikto svētku repertuāru (koprepertuāru), kas tiek regulāri pārbaudīts kopmēģinājumos, modelēšanas koncertos un citos svētku starplaika pasākumos. Folkloras kopas, etnogrāfiskie ansambļi, tautas mūzikas grupas, koklētāju ansambļi, amatierteātri un vokālie ansambļi gatavo noteikto repertuāru mākslinieciskajām programmām, kas tiks izpildītas dažādos pasākumos svētku laikā un piedalās svētku starplaika pasākumos. Tautas lietišķās mākslas studijas gatavo tautas lietišķās mākslas priekšmetus un piedalās svētku starplaikā rīkotajās izstādēs un svētku tautas lietišķās mākslas izstādes atlases skatēs.Dziesmu un deju svētku likuma 7.panta pirmās daļas 7.punktā noteikts, ka Ministru kabinets nosaka kārtību, kādā tiek sadalīta valsts mērķdotācija kolektīvu vadītāju darba samaksai un sociālā nodokļa samaksai, kā arī sadalīšanas kritērijus un 9.panta otrās daļas 9.punktā noteikts, ka valsts budžeta līdzekļi kārtējo Dziesmu un deju svētku starplaikā tiek izmantoti valsts mērķdotācijai kolektīvu vadītāju darba samaksai un sociālā nodokļa samaksai. Projektā tiks noteikts, ka valsts budžeta mērķdotāciju piešķir pašvaldībai māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām,  ja to vadītie kolektīvi ir noteikti Dziesmu un deju svētku likumā un gatavo kārtējiem Vispārējiem latviešu dziesmu un deju svētkiem noteikto repertuāru (koprepertuāru) vai ja to vadītie kolektīvi ir noteikti Dziesmu un deju svētku likumā, gatavo kārtējiem Vispārējiem latviešu dziesmu un deju svētkiem noteikto repertuāru un vismaz reizi gadā ir piedalījušies Dziesmu un deju svētku starplaika pasākumos.  |
|  3. | Saistītie politikas ietekmes novērtējumi un pētījumi |  Projekts šo jomu neskar. |
|  4. | Tiesiskā regulējuma mērķis un būtība | Projekts sagatavots, lai noteiktu, ka no 2013.gada 1.janvāra no valsts budžeta tiek piešķirta valsts mērķdotācija māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām. Projektā noteikta formula mērķdotācijas apmēra katrai pašvaldībai aprēķinam, kurā izšķir divus kolektīvu veidus: kolektīvi, kuri ir noteikti Dziesmu un deju svētku likumā (kori, tautas deju kolektīvi un pūtēju orķestri) un gatavo kārtējiem Vispārējiem latviešu dziesmu un deju svētkiem noteikto repertuāru (koprepertuāru) un kolektīvi, kuri ir noteikti Dziesmu un deju svētku likumā (folkloras kopas, etnogrāfiskie ansambļi, tautas mūzikas grupas, koklētāju ansambļi, amatierteātri un vokālie ansambļi), gatavo kārtējiem Vispārējiem latviešu dziesmu un deju svētkiem noteikto repertuāru un vismaz reizi gadā ir piedalījušies Dziesmu un deju svētku starplaika pasākumos.Dziesmu un deju svētku likuma 6.panta pirmā daļa nosaka, ka Dziesmu un deju svētkiem gatavojas un tajos var piedalīties kori, tautas deju, folkloras un tautas mūzikas kopas (kolektīvi), pūtēju un simfoniskie orķestri, lietišķās mākslas studijas un amatierteātri u.c., likuma uzskaitījums ir plašs un dod iespēju precizēt Dziesmu un deju svētku tradīcijā iesaistītos kolektīvus. Projektā ietvertie klasifikācijas kritēriji ir kritēriji, kuri izriet no Dziesmu un deju svētku likuma. Dziesmu un deju svētku likuma 9.panta otrās daļas 7.punkts nosaka, ka Dziesmu un deju svētku starplaikā notiek repertuāra apgūšanas kopmēģinājumi. Kopmēģinājumi ir paredzēti kolektīviem, kuri apgūst noteikto koprepertuāru, tādēļ šāds izdalījums Projektā ir korekts un atbilstošs Dziesmu un deju svētku likumam. Dziesmu un deju svētku likuma 5.pantā ir uzskaitīti pasākumi, kuri notiek svētku starplaikā, savukārt Dziesmu un deju svētku likuma 2.pants nosaka, ka likuma mērķis ir nodrošināt dziesmu un deju svētku ciklisku nepārtrauktu norisi, no iepriekš minētā ir secināms, ka svarīgs tradīcijas uzturēšanas nosacījums ir nepārtraukta kolektīva dalība Dziesmu un deju svētku starplaika pasākumos, kas attiecīgi noteikta Projektā kā nosacījums vismaz reizi gadā piedalīties Dziesmu un deju svētku starplaika pasākumos.Kā atbildīgā institūcija Projektā noteikts Kultūrizglītības un nemateriālā mantojuma centrs. 2012.gada 15.marta Valsts sekretāru sanāksmē tika izsludināts noteikumu projekts „Latvijas Nacionālā kultūras centra nolikums”, kas paredz precizēt Kultūras ministrijas padotības iestādes Kultūrizglītības un nemateriālā mantojuma centra funkcijas uz uzdevumus, kā arī mainīt iestādes nosaukumu, noteikumu projekts atrodas saskaņošanas procesā. Ministru kabineta noteikumu projekts „Latvijas Nacionāla kultūras centra nolikums” stāsies spēkā 2013.gada 1.janvārī, tāpat kā Projekts.Mērķdotācijas apmēra aprēķināšanai konkrētai pašvaldībai Kultūrizglītības un nemateriālā mantojuma centrs izmanto pašvaldību sniegtos datus elektroniskajā datubāzē „Latvijas digitālā kultūras karte” tīmekļa vietnē www.kulturaskarte.lv saskaņā ar Ministru kabineta 2009.gada 22.septembra noteikumiem Nr.1074 „Noteikumi par valsts statistikas apkopošanu kultūras jomā”.Koprepertuāra kolektīviem ir noteikts līdzdalības intensitātes koeficients, to iegūst dalot Vispārējo latviešu Dziesmu un deju svētku rīkotājinstitūcijas**-** Kultūrizglītības un nemateriālā mantojuma centra un pašvaldību kopīgi īstenoto Dziesmu un deju svētku starplaika pasākumu kopskaitu iepriekšējā gadā kolektīviem, kas noteikti Dziesmu un deju svētku likumā un gatavo kārtējiem Vispārējiem latviešu dziesmu un deju svētkiem noteikto repertuāru (koprepertuāru), ar Dziesmu un deju svētku starplaika pasākumu kopskaitu iepriekšējā gadā kolektīviem, kas noteikti Dziesmu un deju svētku likumā un gatavo kārtējiem Vispārējiem latviešu dziesmu un deju svētkiem noteikto repertuāru un vismaz reizi gadā ir piedalījušies Dziesmu un deju svētku starplaika pasākumos.Mērķdotācijas izmantošanu atbilstoši Projekta nosacījumiem atbildīgā institūcija Kultūrizglītības un nemateriālā mantojuma centrs kontrolēs izmantojot ministriju, centrālo valsts iestāžu un pašvaldību pārskatu informācijas sistēmā pašvaldību iesniegto pārskatu par mērķdotācijas izlietojumu (Projekta pielikums). Metodiskos norādījumus pašvaldībām par pārskata aizpildīšanu izstrādās Valsts kase. |
|  5. |  Projekta izstrādē iesaistītās institūcijas | Kultūras ministrija, Finanšu ministrija, Kultūrizglītības un nemateriālā mantojuma centrs, Latvijas Pašvaldību savienība. |
|  6. |  Iemesli, kādēļ netika nodrošināta sabiedrības līdzdalība |  Projekts šo jomu neskar. |
|  7. |  Cita informācija |  Nav |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa |  Dziesmu un deju svētku procesā iesaistītās pašvaldības. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Mākslinieciskie kolektīvi un to vadītāji, kuri gatavojas Vispārējiem latviešu dziesmu un deju svētkiem. |
| 3. | Tiesiskā regulējuma finansiālā ietekme | Valsts budžeta mērķdotāciju pašvaldībām māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām piešķir atbilstoši valsts budžetā attiecīgajam gadam apstiprinātajam finansējumam. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2012. gads** | Turpmākie trīs gadi (tūkst. latu) |
| **2013** | **2014** | **2015** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  | **491,4** | **491,4** | **491,4** |
| 1.1. valsts pamatbudžets, tai skaitā ieņēmumi no maksas pakalpo-jumiem un citi pašu ieņēmumi |  |  | 491,4 | 491,4 | 491,4 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  | **491,4** | **491,4** | **491,4** |
| 2.1. valsts pamatbudžets |  |  | 491,4 | 491,4 | 491,4 |
| 2.2. valsts speciālais budžets |  |  |  |  |  |
| 2.3. pašvaldību budžets  |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |
| 3.3. pašvaldību budžets  |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins | Ņemot vērā, ka saskaņā ar Valsts un pašvaldību institūciju amatpersonu un darbinieku atlīdzības likumu, māksliniecisko kolektīvu (amatierkolektīvu) vadītāji atbilst 33.amatu („Radošie darbi”) saimei un maksimālajai mēnešalgu grupai – 10, mēneša amatalga (likme) vidēji ir Ls 513, vienas darba stundas izmaksa ir Ls 3,2. Atbilstoši valsts budžetā attiecīgajam gadam apstiprinātajam finansējumam, tiek noteikta valsts mērķdotācijas bāzes summa vienam kolektīvam gadā.Ņemot vērā māksliniecisko kolektīvu skaitu - 1614, kas atbilstoši Valsts statistikas likumā noteiktajā termiņā 2011.gadā saskaņā ar pašvaldību sniegtajiem datiem ir fiksēti elektroniskajā datubāzē „Latvijas digitālā kultūras karte” tīmekļa vietnē www.kulturaskarte.lv un Kultūrizglītības un nemateriālā mantojuma centra sniegtajiem datiem par māksliniecisko kolektīvu dalību Dziesmu un deju svētku likumā noteiktajos pasākumos 2011.gadā, bāzes finansējums 2013.gadā vienam mākslinieciskajam kolektīvam ir Ls 304,46 (t.sk. valsts sociālās apdrošināšanas obligātās iemaksas), ar kuru vienam mākslinieciskā kolektīva vadītājam apmaksā 95,14 darba stundas gadā, kas ir 7,93 stundas mēnesī (0.05 slodzes), 1,98 stundas nedēļā, kas caurmērā atbilst viena mākslinieciskā kolektīva darba procesam vienā mēģinājumā.  |
| 7. Cita informācija | Ministru kabineta 2012.gada 16.augusta sēdē nolemts 2013.gadā un turpmākajos gados ik gadu piešķirt finansējumu 491 396 latu apmērā Dziesmu un deju svētku sagatavošanai un rīkošanai, nodrošinot pašvaldību māksliniecisko kolektīvu vadītāju darba samaksu un valsts sociālās apdrošināšanas iemaksas. 2012.gada 16.augusta Ministru kabineta sēdes protokola Nr.46 11§ 1.punkts nosaka, atbalstīt valsts budžeta līdzekļu novirzīšanu prioritārajiem pasākumiem 2013. – 2015.gadā saskaņā ar Finanšu ministrijas iesniegtās informācijas „Par valsts budžeta prioritārajiem pasākumiem 2013. – 2015.gadam” (turpmāk – Informācija) I sadaļu „Indikatīvi atbalstāmie valsts budžeta prioritārie pasākumi 2013. - 2015.gadam” (atbilstoši sēdē nolemtajam). Finanšu ministrijas iesniegtā informācija tika izskatīta Ministru kabineta sēdes slēgtajā daļā, kur tika noteikts arī mērķdotācijas pašvaldību māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām turpmākais apjoms. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Kultūras ministrija vienlaikus ar Projektu izskatīšanai Ministru kabinetā virza arī saistīto Ministru kabineta noteikumu projektu „Grozījumi Ministru kabineta 2009.gada 22.septembra noteikumos Nr.1074 „Noteikumi par valsts statistikas apkopošanu kultūras jomā””. 2012.gada 15.marta Valsts sekretāru sanāksmē tika izsludināts Ministru kabineta noteikumu projekts „Latvijas Nacionālā kultūras centra nolikums”, kas paredz precizēt Kultūras ministrijas padotības iestādes Kultūrizglītības un nemateriālā mantojuma centra funkcijas uz uzdevumus, kā arī mainīt iestādes nosaukumu, noteikumu projekts atrodas saskaņošanas procesā. Ministru kabineta noteikumu projekts „Latvijas Nacionāla kultūras centra nolikums” stāsies spēkā 2013.gada 1.janvārī, tāpat kā Projekts.  |
|  2. |  Cita informācija | Nav |

*Anotācijas V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Kultūras ministrijas izveidotā darba grupa Dziesmu un deju svētku likuma 7.panta pirmās daļas 7.punkta aktualizēšanai nosūtīja uzaicinājumus piedalīties Projekta izstrādē un izteikt viedokli Dziesmu un deju svētku tradīcijas saglabāšanā iesaistītajām institūcijām un sabiedrības grupām. |
| 2. | Sabiedrības līdzdalība projekta izstrādē  | 1. Latvijas Pašvaldību savienība;2. Latvijas Kultūras centru asociācija;3. Dziesmu un deju svētku biedrība;4. Pašvaldību Dziesmu un deju svētku koordinatori. |
| 3. | Sabiedrības līdzdalības rezultāti  | Priekšlikumi ir ņemti vērā, izstrādājot Projektu. |
| 4. | Saeimas un ekspertu līdzdalība | Nozares eksperti izteikuši viedokli. |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Kultūras ministrija, Finanšu ministrija, Kultūrizglītības un nemateriālā mantojuma centrs, Latvijas Pašvaldību savienība. |
|  2. |  Projekta izpildes ietekme uz pārvaldes funkcijām | Projekts šo jomu neskar. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide |  Projekts šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija |  Projekts šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija |  Projekts šo jomu neskar. |
|  6. |  Cita informācija | Nav |

Kultūras ministre Ž.Jaunzeme – Grende

Vīza: Valsts sekretārs G.Puķītis

20.09.2012.

1806

B.Erdmane

Tālr.67228985; Fakss 67227405

baiba.erdmane@knmc.gov.lv